title: Regulamentul de punere în aplicare (UE) nr. 486/2013 al Comisiei din 24 mai 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               25.5.2013

               RO

               Jurnalul Oficial al Uniunii Europene

               L 139/27

         REGULAMENTUL DE PUNERE ÎN APLICARE (UE) NR. 486/2013 AL COMISIEI
   din 24 mai 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 mai 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  15,0

                  MA

                  61,6

                  TN

                  74,5

                  TR

                  54,4

                  ZZ

                  51,4

                  0707 00 05

                  AL

                  27,7

                  MK

                  45,5

                  TR

                  132,0

                  ZZ

                  68,4

                  0709 93 10

                  MA

                  110,7

                  TR

                  128,2

                  ZZ

                  119,5

                  0805 10 20

                  EG

                  54,2

                  IL

                  71,7

                  MA

                  77,9

                  ZZ

                  67,9

                  0805 50 10

                  AR

                  87,1

                  TR

                  71,0

                  ZA

                  109,7

                  ZZ

                  89,3

                  0808 10 80

                  AR

                  135,7

                  BR

                  109,6

                  CL

                  135,5

                  CN

                  80,7

                  MK

                  42,6

                  NZ

                  144,6

                  US

                  207,5

                  ZA

                  119,8

                  ZZ

                  122,0

                  0809 29 00

                  US

                  557,8

                  ZZ

                  557,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/980 al Comisiei din 7 iunie 2017 de stabilire a standardelor tehnice de punere în aplicare privind formularele, modelele și procedurile standard pentru cooperarea în ceea ce privește activitățile de supraveghere, verificările la fața locului, investigațiile și schimbul de informații între autoritățile competente efectuate în conformitate cu Directiva 2014/65/UE a Parlamentului European și a Consiliului (Text cu relevanță pentru SEE. )

text:
                  10.6.2017

                  RO

                  Jurnalul Oficial al Uniunii Europene

                  L 148/3

            REGULAMENTUL DE PUNERE ÎN APLICARE (UE) 2017/980 AL COMISIEI
      din 7 iunie 2017
      de stabilire a standardelor tehnice de punere în aplicare privind formularele, modelele și procedurile standard pentru cooperarea în ceea ce privește activitățile de supraveghere, verificările la fața locului, investigațiile și schimbul de informații între autoritățile competente efectuate în conformitate cu Directiva 2014/65/UE a Parlamentului European și a Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 80 alineatul (4) și articolul 81 alineatul (4),
      întrucât:

                  (1)

                  Directiva 2014/65/UE stabilește obligații privind cooperarea și schimbul de informații între autoritățile competente. Ca parte a procedurilor respective, o autoritate competentă poate solicita autorității competente a altui stat membru să coopereze în ceea ce privește o verificare la fața locului sau o investigație.

                  (2)

                  Pentru a asigura faptul că autoritățile competente sunt în măsură să coopereze și să facă schimb de informații în mod eficient și în timp util în sensul Directivei 2014/65/UE și să își acorde asistență reciprocă deplină, este oportun să se stabilească procedurile, modelele și formularele care să fie utilizate de autoritățile competente pentru o astfel de cooperare și un astfel de schimb de informații, inclusiv pentru transmiterea cererilor de cooperare sau de schimb de informații, a confirmărilor de primire și a răspunsurilor la aceste cereri.

                  (3)

                  Pentru a asigura faptul că autoritățile solicitate tratează cererile de cooperare sau de informații în mod eficient și rapid, toate cererile ar trebui să indice în mod clar motivul solicitării cooperării sau al schimbului de informații. În afară de utilizarea de modele și de formulare pentru cererile de cooperare sau de informații și pentru răspunsurile la astfel de cereri, procedurile de cooperare și de schimb de informații ar trebui să permită și să faciliteze comunicarea, consultarea și interacțiunea dintre autoritatea solicitantă și autoritatea solicitată, pe parcursul întregului proces.

                  (4)

                  Prezentul regulament respectă drepturile fundamentale și în special principiile recunoscute de Carta drepturilor fundamentale a Uniunii Europene.

                  (5)

                  Din motive de coerență și pentru a se asigura buna funcționare a piețelor financiare, este necesar ca dispozițiile prezentului regulament și cele ale Directivei 2014/65/UE să se aplice de la aceeași dată.

                  (6)

                  Prezentul regulament se bazează pe proiectul de standarde tehnice de punere în aplicare transmis Comisiei de către Autoritatea Europeană pentru Valori Mobiliare și Piețe („ESMA”).

                  (7)

                  ESMA nu a efectuat consultări publice cu privire la proiectul de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale ale introducerii de formulare, modele și proceduri standard destinate utilizării de către autoritățile competente relevante, deoarece acest demers ar fi fost disproporționat în raport cu domeniul de aplicare și cu impactul standardelor respective, având în vedere că destinatarii acestora vor fi doar autoritățile competente naționale ale statelor membre, și nu participanții la piață.

                  (8)

                  ESMA a solicitat opinia Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2),

            ADOPTĂ PREZENTUL REGULAMENT:
      Articolul 1
      Puncte de contact
      (1)   Autoritățile competente desemnează puncte de contact pentru comunicarea cererilor de cooperare sau de schimb de informații transmise în temeiul articolului 80 și, respectiv, al articolului 81 din Directiva 2014/65/UE. Acestea publică detaliile referitoare la punctele lor de contact pe site-urile lor web.
      (2)   Autoritățile competente comunică ESMA detaliile referitoare la punctele lor de contact. ESMA păstrează și actualizează o listă a punctelor de contact desemnate în conformitate cu alineatul (1), pentru uzul autorităților competente.
      Articolul 2
      Cererea de cooperare sau de schimb de informații
      (1)   Autoritatea solicitantă transmite cererea de cooperare sau de schimb de informații pe suport de hârtie sau prin mijloace electronice, utilizând formularul prevăzut în anexa I. Aceasta adresează cererea punctului de contact al autorității solicitate.
      (2)   În cazurile urgente, autoritatea solicitantă poate formula cererea de cooperare sau de schimb de informații verbal, cu condiția confirmării ulterioare în scris a cererii întrun interval de timp rezonabil, cu excepția cazului în care autoritatea solicitată este de acord să se procedeze altfel.
      (3)   Autoritatea solicitantă poate anexa la cerere orice document sau material justificativ pe care îl consideră necesar pentru a sprijini cererea.
      Articolul 3
      Confirmarea de primire
      În termen de 10 zile lucrătoare de la primirea cererii de cooperare sau de schimb de informații de către punctul de contact al autorității solicitate, aceasta transmite o confirmare de primire autorității solicitante, utilizând formularul prevăzut în anexa II.
      Articolul 4
      Răspunsul la o cerere de cooperare sau de schimb de informații
      (1)   Autoritatea solicitată răspunde unei cereri de cooperare sau de schimb de informații pe suport de hârtie sau prin mijloace electronice, utilizând formularul prevăzut în anexa III. Cu excepția cazului în care autoritatea solicitantă specifică altfel, răspunsul este adresat punctului de contact al autorității solicitante.
      (2)   Autoritatea solicitată dă curs cererilor de cooperare sau de schimb de informații în așa fel încât să se asigure faptul că orice acțiune de reglementare necesară este întreprinsă fără întârzieri nejustificate, ținând seama de complexitatea cererii și de necesitatea implicării unor terți sau a altei autorități.
      Articolul 5
      Proceduri de transmitere și de tratare a unei cereri de cooperare sau de schimb de informații
      (1)   Autoritatea solicitantă și autoritatea solicitată comunică referitor la cererea de cooperare sau de schimb de informații fie pe suport de hârtie, fie prin mijloace electronice, în funcție de acela dintre cele două mijloace de comunicare care este mai rapid și ținând seama în mod corespunzător de aspectele legate de confidențialitate, de timpul necesar pentru transmiterea corespondenței, de volumul materialului care urmează a fi comunicat și de ușurința cu care autoritatea solicitantă poate avea acces la informații. În special, autoritatea solicitantă răspunde prompt la orice clarificare de care are nevoie autoritatea solicitată.
      (2)   Autoritatea solicitată informează autoritatea solicitantă atunci când anticipează că va răspunde cu o întârziere de peste cinci zile lucrătoare față de data de răspuns estimată în confirmarea de primire.
      (3)   Atunci când cererea a fost calificată de către autoritatea solicitantă ca fiind urgentă, autoritatea solicitată și autoritatea solicitantă convin în privința frecvenței cu care autoritatea solicitată va informa autoritatea solicitantă cu privire la stadiul tratării cererii și în privința datei la care preconizează că îi va transmite un răspuns.
      (4)   Autoritatea solicitată și autoritatea solicitantă cooperează pentru a depăși orice dificultăți care pot apărea atunci când se dă curs unei cereri.
      Articolul 6
      Procedura privind cererile prin care se solicită să se ia o declarație unei persoane
      (1)   În cazul în care autoritatea solicitantă include în cererea sa o solicitare de a se lua o declarație unei persoane, autoritatea solicitată și autoritatea solicitantă, sub rezerva restricțiilor juridice sau a constrângerilor existente și a oricăror diferențe între cerințele procedurale, analizează și iau în considerare:

                  (a)

                  drepturile persoanei sau persoanelor cărora urmează să le fie luate declarațiile;

                  (b)

                  rolul personalului autorității solicitate și al celui al autorității solicitante în luarea declarației;

                  (c)

                  dacă persoana căreia urmează să îi fie luată declarația are dreptul să fie asistată de un reprezentant legal și, dacă da, în ce măsură reprezentantul legal poate oferi asistență în timpul luării declarației, inclusiv în ceea ce privește orice înregistrare a declarației sau raport privind declarația;

                  (d)

                  dacă declarația trebuie luată pe bază de voluntariat sau în mod obligatoriu, în cazurile în care există această distincție;

                  (e)

                  dacă, pe baza informațiilor disponibile la momentul transmiterii cererii, persoana căreia urmează să îi fie luată declarația este martor în cadrul unei investigații sau face obiectul unei investigații;

                  (f)

                  dacă, pe baza informațiilor disponibile la momentul transmiterii cererii, declarația ar putea fi utilizată sau se intenționează să fie utilizată în cercetări penale;

                  (g)

                  admisibilitatea declarației în jurisdicția autorității solicitante;

                  (h)

                  înregistrarea declarației și procedurile aplicabile, inclusiv dacă procesul-verbal aferent declarației va fi redactat simultan cu aceasta sau se va efectua un rezumat scris ori o înregistrare audio sau audiovizuală;

                  (i)

                  procedurile privind certificarea sau confirmarea declarației de către persoanele care dau declarația, inclusiv precizarea dacă acest lucru va avea loc după luarea declarației.

            (2)   Autoritatea solicitată și autoritatea solicitantă se asigură că au fost instituite măsurile necesare pentru ca personalul lor să acționeze eficient, inclusiv măsuri care să permită personalului să convină asupra oricăror informații suplimentare care pot fi necesare, inclusiv asupra:

                  (a)

                  planificării datelor;

                  (b)

                  listei de întrebări care să îi fie adresate persoanei căreia urmează să îi fie luată declarația și revizuirii acesteia;

                  (c)

                  aranjamentelor de călătorie, incluzând asigurarea faptului că autoritatea solicitată și autoritatea solicitantă se pot întâlni pentru a discuta chestiunea respectivă înainte de luarea declarației;

                  (d)

                  prevederilor în materie de traducere.

            Articolul 7
      Procedura aplicabilă în cazul cererilor de efectuare a unei verificări la fața locului sau a unei investigații
      (1)   Atunci când se transmite o cerere de efectuare a unei verificări la fața locului sau a unei investigații, autoritatea solicitantă și autoritatea solicitată se consultă cu privire la modalitatea optimă prin care să se asigure eficacitatea cererii de cooperare, ținând seama de articolul 80 alineatul (1) literele (a), (b) și (c) din Directiva 2014/65/UE, analizând inclusiv dacă este avantajos ca verificarea la fața locului sau investigația să fie efectuată în comun.
      Atunci când decid modalitatea optimă prin care să se asigure eficacitatea cererii de cooperare, autoritatea solicitantă și autoritatea solicitată iau în considerare cel puțin următoarele:

                  (a)

                  conținutul cererii de cooperare primite de la autoritatea solicitantă, inclusiv eventualele sugestii cu privire la oportunitatea efectuării în comun a investigației sau a verificării la fața locului;

                  (b)

                  dacă cele două autorități efectuează fiecare separat o investigație referitor la o chestiune cu implicații transfrontaliere și dacă nu ar fi mai oportun să se abordeze chestiunea respectivă prin colaborarea dintre cele două autorități;

                  (c)

                  cadrul juridic și de reglementare din jurisdicția fiecărei autorități, asigurându-se faptul că ambele autorități cunosc bine constrângerile și limitările juridice potențiale cu privire la conduita lor și la orice proceduri ce pot urma, inclusiv orice probleme legate de principiul ne bis in idem;

                  (d)

                  managementul și conducerea necesare pentru investigația sau verificarea la fața locului;

                  (e)

                  alocarea resurselor și desemnarea personalului responsabil de efectuarea investigației sau a verificărilor la fața locului;

                  (f)

                  posibilitatea de a elabora un plan de acțiune comun și de a programa activitățile fiecărei autorități;

                  (g)

                  stabilirea acțiunilor care trebuie întreprinse, împreună sau separat, de către fiecare autoritate;

                  (h)

                  schimbul de informații colectate între cele două autorități și raportarea către cealaltă autoritate a rezultatelor acțiunilor întreprinse individual;

                  (i)

                  alte aspecte care sunt relevante în funcție de caz.

            (2)   Atunci când autoritatea solicitată efectuează ea însăși verificarea sau investigația, aceasta informează în permanență autoritatea solicitantă cu privire la stadiul activităților respective și îi prezintă constatările sale în timp util.
      (3)   Atunci când autoritatea solicitantă și autoritatea solicitată decid să efectueze în comun o investigație sau o verificare la fața locului, acestea:

                  (a)

                  rămân permanent în contact, pentru a coordona procesul de colectare a informațiilor și constatarea faptelor;

                  (b)

                  lucrează îndeaproape și cooperează la efectuarea în comun a investigației sau a verificării la fața locului;

                  (c)

                  identifică dispozițiile juridice specifice care fac obiectul investigației sau al verificării la fața locului;

                  (d)

                  după caz, convin cel puțin asupra următoarelor:

                              (i)

                              elaborarea unui plan de acțiune comun care să specifice conținutul, natura și calendarul acțiunilor care urmează să fie întreprinse, inclusiv alocarea responsabilităților în ceea ce privește obținerea rezultatelor acțiunilor, ținând seama de prioritățile fiecărei autorități;

                              (ii)

                              identificarea și evaluarea oricăror limitări sau constrângeri de ordin juridic și a oricăror diferențe între procedurile lor cu privire la acțiunea de investigare sau de asigurare a respectării legislației ori între orice alte proceduri, inclusiv privind drepturile oricărei persoane care face obiectul unei investigații;

                              (iii)

                              identificarea și evaluarea privilegiilor juridice profesionale specifice care pot avea un impact asupra procedurilor aferente investigației și asupra procedurilor aferente asigurării respectării legislației, inclusiv asupra autoincriminării;

                              (iv)

                              strategia privind publicul și presa;

                              (v)

                              în ce scop se intenționează a fi folosite informațiile pe care și le transmit autoritățile.

            Articolul 8
      Schimburi de informații nesolicitate
      (1)   Atunci când o autoritate competentă deține informații pe care le consideră a fi utile altei autorități competente în îndeplinirea sarcinilor care îi revin în temeiul Directivei 2014/65/UE sau al Regulamentului (UE) nr. 600/2014 al Parlamentului European și al Consiliului (3), aceasta transmite informațiile respective pe suport de hârtie sau prin mijloace electronice punctului de contact al celeilalte autorități competente.
      (2)   Prin derogare de la alineatul (1), în cazul în care autoritatea competentă care transmite informațiile consideră că acestea trebuie trimise urgent, aceasta poate comunica inițial informațiile verbal, cu condiția transmiterii ulterioare în scris a informațiilor într-un interval de timp rezonabil, cu excepția cazului în care autoritatea care primește informațiile este de acord să se procedeze altfel.
      (3)   O autoritate care trimite informații nesolicitate trebuie să utilizeze formularul prevăzut în anexa III, identificând mai ales aspectele legate de confidențialitatea informațiilor.
      Articolul 9
      Cerința notificării autorităților competente
      (1)   Atunci când, în temeiul articolului 80 alineatul (1) din Directiva 2014/65/UE, o autoritate competentă a unei piețe reglementate abordează în mod direct societăți de investiții care sunt membri sau participanți de la distanță pe piața reglementată respectivă, aceasta informează autoritatea competentă a statului membru de origine al membrului sau al participantului de la distanță, pe suport de hârtie sau prin mijloace electronice, utilizând formularul prevăzut în anexa IV la prezentul regulament, imediat după ce a contactat membrul sau participantul de la distanță, cu excepția cazului în care autoritatea statului membru de origine al membrului sau al participantului de la distanță și-a exprimat în prealabil în scris acordul de a fi informată prin alte mijloace de comunicare.
      (2)   În cazul în care motivul abordării membrului sau participantului de la distanță pe piața reglementată este urgent, autoritatea competentă a pieței reglementate respective poate, din motive justificate, să efectueze notificarea verbal, cu condiția efectuării ulterioare în scris a notificării într-un interval de timp rezonabil, cu excepția cazului în care autoritatea solicitată este de acord să se procedeze altfel.
      Articolul 10
      Intrare în vigoare și aplicare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 3 ianuarie 2018.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 7 iunie 2017.

               Pentru Comisie

               Președintele

            Jean-Claude JUNCKER

         (1)  JO L 173, 12.6.2014, p. 349.

         (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         (3)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).

         ANEXA I

            Formular de cerere de cooperare sau de schimb de informații

         Textul imaginii

            Cerere de cooperare sau de schimb de informații
            Numărul de referință:
            Data:
            Informații generale
            DE LA:
            Statul membru:
            Autoritatea solicitantă:
            Adresa:
            (coordonatele punctului de contact)
            Nume:
            Telefon:
            E-mail:
            CĂTRE:
            Statul membru:
            Autoritatea solicitată:
            Adresa:
            (coordonatele punctului de contact)
            Nume:
            Telefon:
            E-mail:
            Stimată doamnă/Stimate domnule [se inserează numele],
            În conformitate cu articolul [80/81 (1)] (articolele 80 și 81) din Directiva 2014/65/UE, vă solicităm sprijinul pentru rezolvarea chestiunii (chestiunilor) prezentate în detaliu mai jos.
            V-aș fi recunoscător dacă ne-ați transmite un răspuns la cererea de mai sus până la [Introduceți data indicativă până la care să fie transmis răspunsul și, în cazul unei cereri urgente, introduceți termenul-limită până la care trebuie furnizate informațiile.] sau, dacă acest lucru nu este posibil, v-aș ruga să ne indicați când anume credeți că veți putea să ne acordați asistența pe care v-o solicităm.
            (1) Introduceți articolul relevant din Directiva 2014/65/UE.

         Textul imaginii

            Tipul cererii
            Vă rugăm să bifați căsuța (căsuțele) corespunzătoare.
            Activități de supraveghere (furnizarea de informații, luarea unei declarații, altele)
            Investigație
            Verificare la fața locului
            Motivele cererii
            [Inserați dispoziția (dispozițiile) din legislația sectorială în temeiul căreia (cărora) autoritatea solicitantă este competentă să trateze chestiunea respectivă.]
            Cererea se referă la cooperare sau la schimb de informații cu privire la
            [Inserați o descriere a obiectului cererii, a scopului în care se solicită cooperarea sau schimbul de informații, a faptelor care stau la baza investigației și care fac obiectul cererii, precum și o explicație a modului în care cooperarea sau schimbul de informații ar fi de ajutor autorității solicitante.]
            În urma
            [În cazul în care a existat o cerere anterioară, introduceți detaliile acesteia, astfel încât să poată fi identificată.]
            Activități de supraveghere (furnizarea de informații, luarea unei declarații)
            (a) Vă rugăm să furnizați o descriere detaliată a informațiilor specifice solicitate, indicând motivele pentru care acestea vor fi de ajutor, și o listă a persoanelor susceptibile de a deține informațiile solicitate sau a locurilor în care se pot obține astfel de informații, dacă se cunosc astfel de detalii.
            (b) În cazul în care cererea se referă la informații legate de o tranzacție sau de un ordin aferent unui anumit instrument financiar, vă rugăm să furnizați următoarele informații:

         Textul imaginii

            Identificatorul produsului:
            [Furnizați o descriere precisă a instrumentului financiar, inclusiv codul ISIN.]
            Identificarea persoanei:
            [Precizați identitatea oricărei persoane care are legătură cu tranzacția sau cu ordinul, inclusiv a persoanelor care efectuează tranzacții cu instrumentul financiar respectiv sau în numele cărora se consideră că a avut loc tranzacția.]
            Datele:
            [Precizați datele între care au avut loc tranzacțiile sau ordinele aferente instrumentelor financiare, inclusiv, în cazul unei perioade semnificative de timp, motivele pentru care întreaga perioadă de timp este de ajutor.]
            (c) În cazul în care cererea se referă la informații referitoare la societatea sau activitățile unei persoane, vă rugăm să furnizați informații cât mai precise, astfel încât persoana respectivă să poată fi identificată.
            (d) În cazul în care există considerente speciale legate de caracterul sensibil al informațiilor solicitate, vă rugăm să indicați caracterul sensibil al informațiilor conținute în cerere și orice precauții speciale de care trebuie să se dea dovadă în procesul de strângere a informațiilor, din motive legate de investigație.
            (e) Vă rugăm să furnizați orice alte informații suplimentare.
            [Precizați dacă autoritatea solicitantă a contactat sau va contacta orice altă autoritate sau agenție de asigurare a respectării legii din statul membru al autorității solicitate referitor la obiectul cererii sau orice altă autoritate despre care autoritatea solicitantă are cunoștință că are un interes activ față de obiectul cererii.]
            (f) În cazul unei cereri urgente și al stabilirii de termene-limită, vă rugăm să furnizați o explicație completă cu privire la urgența cererii și o explicație a termenului-limită până la care autoritatea solicitantă a solicitat furnizarea informațiilor.
            Luarea unei declarații
            Vă rugăm să indicați următoarele:
            (a) Declarație dată: sub jurământ /pe onoare

         Textul imaginii

            (b) Motivul pentru care este necesară luarea unei declarații și scopul acesteia:
            (c) Numele persoanei (persoanelor) căreia (cărora) urmează să îi (le) fie luată declarația:
            [Inserați detaliile persoanelor cărora le va fi luată declarația, pentru a permite autorității solicitate să înceapă procesul de citare, în cazurile aplicabile.]
            (d) Descriere detaliată a informațiilor solicitate, inclusiv o listă preliminară a întrebărilor (în cazul în care este disponibilă la momentul transmiterii cererii).
            (e) Orice informații suplimentare care ar putea fi utile:
            [Specificați dacă personalul autorității solicitante cere să participe la luarea declarației, detaliile funcționarilor care participă din partea autorității solicitante, dacă este cazul, descrierea oricăror cerințe juridice și procedurale care trebuie îndeplinite pentru a asigura admisibilitatea în jurisdicția autorității solicitante a declarațiilor făcute în cursul interviului.]
            Verificare la fața locului sau investigație
            În cazul în care cererea se referă la efectuarea unei verificări la fața locului sau a unei investigații în numele autorității solicitante, vă rugăm să furnizați informațiile care să îi permită autorității solicitate să evalueze dacă are vreun interes să participe la o investigație comună, inclusiv propunerea de verificare sau de investigație a autorității solicitante, motivele acesteia și beneficiile efectuării acesteia pentru autoritatea solicitată.
            [Includeți toate informațiile relevante cerute de autoritatea solicitată pentru a putea furniza asistența necesară, după caz.]
            [Inserați orice avertismente necesare cu privire la confidențialitate sau orice restricții necesare privind utilizările permise ale informațiilor (în conformitate cu dreptul Uniunii)].
            Cu deosebită considerație,
            [semnătura]

         ANEXA II

            Formular de confirmare de primire

         Textul imaginii

            Confirmare de primire
            Numărul de referință:
            Data:
            DE LA:
            Statul membru:
            Autoritatea solicitată:
            Adresa:
            (coordonatele punctului de contact)
            Nume:
            Telefon:
            E-mail:
            CĂTRE:
            Statul membru:
            Autoritatea solicitantă:
            Adresa legală:
            (coordonatele punctului de contact)
            Nume:
            Telefon:
            E-mail:
            Stimată doamnă/Stimate domnule [Inserați numele corespunzător.],
            În urma cererii dumneavoastră [Inserați referința cererii.], vă confirmăm prin prezenta că am primit la data de [Inserați data.] cererea dumneavoastră de cooperare/cererea dumneavoastră de informații.
            Data estimată a răspunsului:
            Cu deosebită considerație,
            [semnătura]

         ANEXA III

            Formular de răspuns la o cerere de cooperare sau de schimb de informații

         Textul imaginii

            Răspuns la o cerere de cooperare sau de schimb de informații
            Numărul de referință:
            Data:
            Informații generale
            DE LA:
            Statul membru:
            Autoritatea solicitată:
            Adresa legală:
            (coordonatele punctului de contact)
            Nume:
            Telefon:
            E-mail:
            CĂTRE:
            Statul membru:
            Autoritatea solicitantă:
            Adresa legală:
            (coordonatele punctului de contact)
            Nume:
            Telefon:
            E-mail:
            Stimată doamnă/Stimate domnule [Inserați numele corespunzător.],
            Confirmăm prin prezenta că am tratat cererea dumneavoastră din data de [zz.ll.aaaa], cu numărul de referință [Inserați numărul de referință.].
            Informațiile strânse
            [În cazul în care informațiile au fost strânse, vă rugăm să indicați aici informațiile în cauză sau să oferiți o explicație a modului în care vor fi furnizate aceste informații.]

         Textul imaginii

            Informațiile furnizate sunt confidențiale și sunt divulgate către [Inserați denumirea autorității solicitante.] în temeiul [Inserați dispoziția din MiFID II.] și cu condiția ca informațiile să rămână confidențiale în conformitate cu [Inserați dispoziția din MiFID II.].
            [Inserați denumirea autorității solicitante.] trebuie să respecte cerințele [Inserați dispoziția din MiFID II.] cu privire la restricțiile din motive de confidențialitate și la utilizările permise ale informațiilor.
            [Inserați orice alte avertismente necesare cu privire la confidențialitate sau orice restricții necesare privind utilizările permise ale informațiilor (în conformitate cu dreptul Uniunii)].
            În cazurile relevante, vă rugăm să precizați orice clarificări de care ați avea nevoie cu privire la informațiile cerute:
            Vă rugăm să indicați, din proprie inițiativă, orice informații esențiale care ar putea sprijini și mai mult cooperarea sau schimbul de informații aferent cererii:
            Cu deosebită considerație,
            [semnătura]

         ANEXA IV

            Formular de notificare a abordării directe a unui membru sau a unui participant de la distanță pe o piață reglementată

         Textul imaginii

            Notificare a abordării directe a unui membru sau a unui participant de la distanță pe o piață reglementată
            Numărul de referință:
            Data:
            DE LA:
            Statul membru:
            Autoritatea pieței reglementate:
            Adresa legală:
            (coordonatele punctului de contact)
            Nume:
            Telefon:
            E-mail:
            CĂTRE:
            Statul membru:
            Autoritatea de care aparține membrul sau participantul de la distanță pe o piață reglementată:
            Adresa legală:
            (coordonatele punctului de contact)
            Nume:
            Telefon:
            E-mail:
            Stimată doamnă/Stimate domnule [Inserați numele corespunzător.],
            Vă notific prin prezenta că tocmai am abordat direct un membru sau un participant de la distanță pe o piață reglementată pentru care suntem autoritatea competentă din țara de origine. Mai jos puteți găsi detaliile privind piața reglementată și membrul sau participantul de la distanță, precum și motivele abordării acestuia.
            Denumirea pieței reglementate:
            Numele membrului sau participantului de la distanță:
            Datele de contact ale persoanei din cadrul membrului sau participantului de la distanță care este abordat:
            Nume:
            Telefon:
            E-mail:
            Motivele abordării membrului sau participantului de la distanță


title: Regulamentul de punere în aplicare (UE) 2015/1483 al Comisiei din 1 septembrie 2015 de modificare a Regulamentului de punere în aplicare (UE) nr. 1106/2013 al Consiliului de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India în urma unei noi anchete privind absorbția măsurilor în temeiul articolului 12 din Regulamentul (CE) nr. 1225/2009 al Consiliului

text:
               2.9.2015

               RO

               Jurnalul Oficial al Uniunii Europene

               L 228/1

         REGULAMENTUL DE PUNERE ÎN APLICARE (UE) 2015/1483 AL COMISIEI
   din 1 septembrie 2015
   de modificare a Regulamentului de punere în aplicare (UE) nr. 1106/2013 al Consiliului de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India în urma unei noi anchete privind absorbția măsurilor în temeiul articolului 12 din Regulamentul (CE) nr. 1225/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 12 alineatul (3),
   întrucât:
   A.   PROCEDURA

   1.   Măsuri în vigoare

               (1)

               Prin Regulamentul de punere în aplicare (UE) nr. 1106/2013 (2), Consiliul a instituit o taxă antidumping definitivă la importurile de anumite tipuri de sârmă din oțel inoxidabil originare din India (denumită în continuare „ancheta inițială”). Măsurile instituite au luat forma unei taxe ad valorem cuprinsă între 0,7 % și 12,5 % pentru societățile incluse în eșantion, 5 % pentru societățile care nu au fost incluse în eșantion care au cooperat și 12,5 % pentru societățile care nu au cooperat.

               (2)

               Prin Regulamentul (UE) nr. 861/2013 (3) Consiliul a instituit o taxă compensatorie definitivă la importurile de anumite tipuri de sârmă din oțel inoxidabil originare din India cuprinsă între 3,0 % și 3,7 %.

         2.   Cererea de efectuare a unei noi anchete privind absorbția măsurilor

               (3)

               Comisia a primit o cerere pentru deschiderea unei noi anchete privind absorbția măsurilor în vigoare, în temeiul articolului 12 din regulamentul de bază.

               (4)

               Cererea a fost depusă la data de 21 octombrie 2014 de Confederația Europeană a Industriilor Siderurgice („Eurofer”, denumită în continuare „solicitantul”), în numele unor producători care reprezintă peste 25 % din producția totală de anumite tipuri de sârmă din oțel inoxidabil a Uniunii.

               (5)

               Cererea s-a bazat pe faptul că, în urma instituirii taxelor antidumping la importurile de anumite tipuri de sârmă din oțel inoxidabil originare din India, prețurile la export au scăzut și prețurile de revânzare sau de vânzare ulterioară în Uniune au suferit modificări insuficiente. Aceasta a determinat o creștere a marjei de dumping care a împiedicat efectele corective preconizate ale măsurilor în vigoare.

         3.   Deschiderea unei noi anchete privind absorbția măsurilor

               (6)

               După ce a stabilit, în urma informării statelor membre, că există suficiente dovezi pentru redeschiderea anchetei, Comisia a anunțat, la 3 decembrie 2014, printr-un aviz publicat în Jurnalul Oficial al Uniunii Europene
                   (4) (denumit în continuare „avizul de deschidere”), deschiderea unei noi anchete privind absorbția măsurilor în temeiul articolului 12 alineatul (1) din regulamentul de bază.

         4.   Părțile interesate

               (7)

               În avizul de deschidere, Comisia a invitat părțile interesate să o contacteze pentru a participa la anchetă. În plus, Comisia a informat în mod special reclamantul, producătorii-exportatori și importatorii cunoscuți a fi interesați, precum și reprezentanții indieni cu privire la deschiderea unei noi anchete privind absorbția măsurilor și i-a invitat să participe la aceasta.

               (8)

               Părților interesate li s-a oferit posibilitatea de a-și face cunoscute opiniile în scris și de a solicita să fie audiate de Comisie și/sau de consilierul-auditor pentru proceduri comerciale. Niciuna dintre părțile interesate nu s-a prezentat și nu a solicitat o audiere.

         5.   Eșantionarea

               (9)

               Ținând cont de numărul aparent mare de producători-exportatori indieni și de importatori neafiliați din Uniune, în avizul de deschidere s-a avut în vedere recurgerea la eșantionare, în conformitate cu articolul 17 din regulamentul de bază.

               (10)

               Pentru a permite Comisiei să decidă dacă eșantionarea ar fi necesară și, în caz afirmativ, să aleagă un eșantion reprezentativ, s-a solicitat producătorilor-exportatori indieni și importatorilor neafiliați să se prezinte în termen de 15 zile de la deschiderea noii anchete privind absorbția măsurilor și să furnizeze Comisiei informațiile solicitate în avizul de deschidere.

               (11)

               17 producători-exportatori din India au furnizat informațiile solicitate și au fost de acord să fie incluși în eșantion. În conformitate cu articolul 17 alineatul (1) din regulamentul de bază, Comisia a selectat un eșantion de șase societăți sau grupuri de societăți bazat pe cel mai mare volum reprezentativ de exporturi către Uniune care putea fi investigat în mod rezonabil, ținând seama de timpul disponibil. Societățile incluse în eșantion sunt identice cu cele selectate pentru eșantion sau pentru examinare individuală din ancheta inițială, cu excepția Macro Bars and Wires despre care s-a constatat că nu a practicat dumpingul în ancheta inițială și nu a fost, prin urmare, reexaminată.

               (12)

               În conformitate cu articolul 17 alineatul (2) din regulamentul de bază, cu privire la selectarea eșantionului au fost consultați toți producătorii-exportatori cunoscuți în cauză, precum și autoritățile indiene. Nu s-au prezentat observații. Prin urmare, Comisia a decis să mențină eșantionul propus, alcătuit din șase societăți/grupuri de societăți, și toate părțile interesate au fost informate în consecință cu privire la eșantionul final selectat.

               (13)

               Eșantionul de producători-exportatori de sârmă din oțel inoxidabil a fost, prin urmare, următorul:

                           —

                           Garg Inox;

                           —

                           Nevatia Steel & Alloys;

                           —

                           Raajratna Metal Industries;

                           —

                           Venus group (Hindustan Inox, Precision Metals, Sieves Manufacturer India și Venus Wire Industries);

                           —

                           Viraj Profiles.
                           Aceste societăți au fost eșantionate în ancheta inițială.

                           —

                           KEI Industries
                           Această societate a făcut obiectul unei examinări individuale în cadrul anchetei inițiale.

               (14)

               În total, 22 de importatori neafiliați au fost contactați, iar unul dintre aceștia s-a prezentat și a răspuns la chestionarul de eșantionare. Prin urmare, nu a fost necesară eșantionarea importatorilor neafiliați.

         6.   Răspunsurile la chestionare

               (15)

               Comisia a trimis chestionare celor șase producători-exportatori/grupuri de producători-exportatori indieni incluși în eșantion. Toți au trimis răspunsuri la chestionar. Importatorului independent care a cooperat nu i s-a trimis niciun chestionar, deoarece acesta nu a importat produsul în cauză în Uniune în perioada de anchetă privind absorbția măsurilor (denumită în continuare „PAAM”).

               (16)

               Având în vedere diverse circumstanțe excepționale, unii producători-exportatori incluși în eșantion au solicitat, de asemenea, o prelungire a termenelor acordate pentru trimiterea răspunsurilor. Aceste prelungiri au fost acordate în cazurile care au fost justificate în mod corespunzător. Din aceste motive, noua anchetă privind absorbția măsurilor a depășit perioada normală de șase luni prevăzută la articolul 12 alineatul (4) din regulamentul de bază.

         7.   Vizitele de verificare

               (17)

               Comisia a căutat și a verificat toate informațiile considerate a fi necesare în scopul efectuării noii anchete. S-au efectuat vizite de verificare în conformitate cu articolul 16 din regulamentul de bază la sediile tuturor producătorilor-exportatori indieni incluși în eșantion.

         8.   Perioadele relevante care au făcut obiectul noii anchete privind absorbția măsurilor

               (18)

               Noua anchetă privind absorbția măsurilor a acoperit perioada cuprinsă între 1 octombrie 2013 și 30 septembrie 2014 („PAAM”). Perioada anchetei inițiale a acoperit perioada cuprinsă între 1 aprilie 2011 și 31 martie 2012 (denumită în continuare „PAI”).

         B.   PRODUSUL ÎN CAUZĂ ȘI PRODUSUL SIMILAR

               (19)

               Produsul care face obiectul prezentei anchete privind absorbția măsurilor este același cu produsul vizat de ancheta inițială, definit drept sârmă din oțel inoxidabil conținând, în procente de masă:

                           —

                           minimum 2,5 % nichel, alta decât sârma cu un conținut de nichel de minimum 28 %, dar de maximum 31 % în procente de masă și cu un conținut de crom de minimum 20 %, dar de maximum 22 % în procente de masă;

                           —

                           de mai puțin de 2,5 % nichel, alta decât sârma cu un conținut de crom de minimum 13 %, dar de maximum 25 % în procente de masă și cu un conținut de aluminiu de minimum 3,5 %, dar de maximum 6 %,

                     încadrată în prezent la codurile NC 7223 00 19 și 7223 00 99, originară din India.

               (20)

               Ancheta a evidențiat faptul că produsul în cauză și produsul fabricat și vândut pe piața internă din India, precum și produsul fabricat și vândut pe piața din Uniune de către industria din Uniune prezintă aceleași caracteristici fizice, chimice și tehnice și sunt destinate acelorași utilizări de bază. Prin urmare, ele sunt considerate produse similare în sensul articolului 1 alineatul (4) din regulamentul de bază.

         C.   CONSTATĂRILE NOII ANCHETE PRIVIND ABSORBȚIA MĂSURILOR

               (21)

               În general, o nouă anchetă privind absorbția măsurilor în temeiul articolului 12 din regulamentul de bază are drept scop să stabilească dacă, după instituirea măsurilor inițiale, prețurile de export au scăzut sau dacă a existat o variație insuficientă a prețurilor de revânzare ori a prețurilor de vânzare ulterioară în Uniune pentru produsul în cauză. Într-o a doua etapă, în cazul în care se ajunge la concluzia că absorbția măsurilor a avut loc, trebuie calculată o nouă marjă de dumping.

         1.   Scăderea prețurilor de export

               (22)

               Atunci când a stabilit dacă a existat o scădere a prețurilor de export, Comisia a stabilit pentru fiecare societate examinată prețurile de export cost, asigurare și navlu (CIF) la frontiera Uniunii vamale în cursul PAAM și a comparat aceste prețuri cu prețurile de export corespunzătoare determinate în cursul PAI.

               (23)

               Producătorii-exportatori incluși în eșantion au exportat către Uniune fie direct către clienți neafiliați, fie prin intermediul unor societăți afiliate.

               (24)

               În cazul în care producătorii-exportatori au exportat produsul în cauză direct către clienți independenți din Uniune, prețul de export a fost prețul plătit efectiv sau de plătit pentru produsul în cauză în momentul vânzării la export către Uniune, în conformitate cu articolul 2 alineatul (8) din regulamentul de bază.

               (25)

               În cazul în care producătorii-exportatori au exportat produsul în cauză în Uniune prin intermediul unei societăți afiliate care acționează ca importator, prețul de export a fost stabilit pe baza prețului la care produsul importat a fost revândut pentru prima oară unor clienți independenți din Uniune, în conformitate cu articolul 2 alineatul (9) din regulamentul de bază. În astfel de cazuri, au fost efectuate ajustări ale prețului în funcție de toate costurile suportate între import și revânzare, incluzând costurile de vânzare, cheltuielile administrative și alte cheltuieli generale, precum și marja de profit.

               (26)

               Comisia a comparat, pentru toate societățile/grupurile de societăți incluse în eșantion, prețurile tipurilor de produse vândute în cursul PAAM cu prețurile acelorași tipuri de produse vândute în cursul PAI și a calculat un nivel de absorbție mediu ponderat.

               (27)

               Comparația menționată a fost efectuată în euro. În cazul vânzărilor prin intermediul unui importator afiliat, prețurile de revânzare exprimate în euro (sau USD sau GBP) au fost convertite în INR pentru a putea deduce toate costurile între import și revânzare, iar în cazul vânzărilor directe efectuate de către un producător-exportator indian, toate costurile dintre frontiera indiană și frontiera Uniunii exprimate în INR au fost adăugate la prețurile FOB exprimate în INR. În consecință, valorile CIF obținute au fost convertite în euro.

               (28)

               Comparația dintre prețurile de export către Uniune a arătat că pentru toate aceste societăți/grupuri de societăți incluse în eșantion prețurile de export au scăzut, indicând prima facie că absorbția măsurilor în vigoare a avut loc. Pentru producătorii-exportatori incluși în eșantion, scăderea prețurilor la export exprimate în euro a fost după cum urmează:

                           GARG Inox

                           KEI Industries

                           Nevatia Steel & Alloys

                           Venus group

                           Viraj Profiles

                           Raajratna Metal Industries

                           Evoluția prețurilor la export între PAI și PAAM (EUR)

                           – 23,91 %

                           – 21,26 %

                           – 22,77 %

                           – 26,31 %

                           – 27,44 %

                           – 25,52 %

         2.   Dumpingul

               (29)

               În urma constatării unei eventuale absorbții pentru toți producătorii-exportatori incluși în eșantion, marjele de dumping au fost recalculate, în conformitate cu articolul 2 din regulamentul de bază. La punctul 5.1.1 litera (a) din avizul de deschidere, producătorii-exportatori au fost rugați să informeze Comisia în termen de 15 zile de la data publicării avizului de deschidere dacă solicită o revizuire a valorii normale în temeiul articolului 12 alineatul (5) din regulamentul de bază. Cu excepția Venus group, toți ceilalți producători-exportatori incluși în eșantion au solicitat revizuirea valorilor lor normale în temeiul articolului 12 alineatul (5) din regulamentul de bază și au furnizat Comisiei informații complete, susținute în mod corespunzător de dovezi pentru recalcularea marjelor lor de dumping. În cazul Venus group, care nu a depus o cerere de revizuire a valorilor sale normale, pentru calcularea marjelor sale de dumping în cursul PAAM au fost utilizate valorile normale stabilite în ancheta inițială.

         (a)   Valoarea normală

               (30)

               Pentru producătorii-exportatori incluși în eșantion, valoarea normală a fost stabilită după cum urmează:

               (31)

               Comisia a examinat mai întâi dacă volumul total al vânzărilor pe piața internă pentru fiecare producător-exportator inclus în eșantion a fost reprezentativ, în conformitate cu articolul 2 alineatul (2) din regulamentul de bază. Vânzările interne sunt reprezentative dacă volumul total al vânzărilor de produs similar către clienți independenți de pe piața internă pentru fiecare producător-exportator a reprezentat cel puțin 5 % din volumul total al vânzărilor la export de produs în cauză către Uniune în cursul perioadei de anchetă. Pe această bază, vânzările totale ale fiecărui producător-exportator de produs similar inclus în eșantion pe piața internă au fost reprezentative.

               (32)

               Comisia a identificat ulterior tipurile de produs vândute pe piața internă care erau identice sau comparabile cu tipurile de produs vândute la export către Uniune pentru producătorii-exportatori incluși în eșantion cu vânzări interne reprezentative.

               (33)

               Ulterior, Comisia a verificat dacă vânzările pe piața internă ale fiecărui producător-exportator inclus în eșantion pe propria piață internă, pentru fiecare tip de produs care este identic sau comparabil cu tipul de produs vândut la export către Uniune au fost reprezentative, în conformitate cu articolul 2 alineatul (2) din regulamentul de bază. Vânzările pe piața internă ale unui tip de produs sunt reprezentative dacă volumul total al vânzărilor pe piața internă pentru respectivul tip de produs către clienți independenți în cursul perioadei de anchetă reprezintă cel puțin 5 % din volumul total al vânzărilor la export către Uniune ale tipului de produs identic sau comparabil.

               (34)

               Comisia a determinat apoi, pentru fiecare tip de produs, proporția vânzărilor profitabile către clienți independenți de pe piața internă în cursul perioadei anchetei privind absorbția măsurilor, pentru a decide dacă trebuie utilizate vânzările interne efective pentru calcularea valorii normale, în conformitate cu articolul 2 alineatul (4) din regulamentul de bază.

               (35)

               Valoarea normală se bazează pe prețul efectiv practicat pe piața internă pentru fiecare tip de produs, indiferent dacă vânzările respective sunt sau nu profitabile, dacă:

                           (a)

                           volumul de vânzări ale tipului de produs, vândut la un preț de vânzare net mai mare sau egal cu costul de producție calculat, reprezintă mai mult de 80 % din volumul total de vânzări ale tipului de produs respectiv; precum și dacă

                           (b)

                           prețul de vânzare mediu ponderat al tipului de produs respectiv este mai mare sau egal cu costul de producție unitar.

               (36)

               În cazul de față, valoarea normală este media ponderată a prețurilor tuturor vânzărilor interne ale tipului de produs în cursul PAAM.

               (37)

               Valoarea normală este prețul intern real pe tip de produs numai pentru vânzările interne rentabile ale tipurilor de produse în cursul PAAM, în cazul în care:

                           (a)

                           volumul vânzărilor rentabile ale tipului de produs reprezintă cel mult 80 % din volumul total al vânzărilor de acest tip; sau

                           (b)

                           prețul mediu ponderat al tipului de produs respectiv este mai mic decât costul de producție unitar.

               (38)

               Valoarea normală a fost calculată ca media ponderată a prețurilor tuturor vânzărilor pe piața internă în cursul PAAM sau ca media ponderată doar a vânzărilor profitabile. Toate prețurile utilizate pentru calcularea marjelor de dumping au fost convertite în moneda indiană utilizând cursul de schimb tranzacție cu tranzacție.

         (b)   Prețul de export

               (39)

               Comisia a utilizat prețurile de export din PAAM determinate astfel cum se explică în considerentele 22-25 de mai sus.

         (c)   Comparația

               (40)

               Comisia a comparat valoarea normală și prețul de export ale acestor producători-exportatori pe baza prețului franco fabrică.

               (41)

               Atunci când acest fapt a fost justificat prin necesitatea de a asigura o comparație echitabilă, Comisia a ajustat valoarea normală și/sau prețul de export în funcție de diferențele care afectează prețurile și comparabilitatea lor, în conformitate cu articolul 2 alineatul (10) din regulamentul de bază. S-au operat ajustări în ceea ce privește costurile de transport, de asigurare, costurile de credit, de ambalare și taxele.

         (d)   Marja de dumping

               (42)

               Pentru producătorii-exportatori cooperanți incluși în eșantion, Comisia a comparat valoarea normală medie ponderată a fiecărui tip de produs similar cu prețul de export mediu ponderat al tipului corespunzător de produs în cauză, în conformitate cu articolul 2 alineatul (11) și alineatul (12) din regulamentul de bază.

               (43)

               Din acest motiv, marjele de dumping medii ponderate, exprimate ca procent din prețul CIF la frontiera Uniunii, înainte de vămuire, se modifică după cum urmează:

                           Denumirea societății

                           Comparabilitatea tipurilor de produse
                           (%)

                           Marjele de dumping în cursul PAI
                           (%)

                           Marjele de dumping în cursul PAAM
                           (%)

                           Evoluția marjei de dumping
                           (puncte procentuale)

                           GARG Inox

                           90,3

                           11,8

                           5,2

                           – 6,6

                           KEI Industries

                           62,2

                           7,0

                           3,8

                           – 3,2

                           Nevatia Steel & Alloys

                           81,9

                           4,1

                           4,0

                           – 0,1

                           Venus group

                           96,6

                           11,6

                           12,4

                           0,8

                           Viraj Profiles

                           86,9

                           6,8

                           0,4

                           – 6,4

                           Raajratna Metal Industries

                           99,8

                           16,2

                           12,0

                           – 4,2

         3.   Nivelul de eliminare a prejudiciului

               (44)

               În conformitate cu regula taxei celei mai mici prevăzută la articolul 9 alineatul (4) din regulamentul de bază, pentru Venus group, în cazul căruia marja de dumping a crescut, Comisia a recalculat marja de dumping.

               (45)

               Nivelul de eliminare a prejudiciului a fost determinat pe baza unei comparații între prețul de import mediu ponderat pentru Venus group în cursul PAAM și prețul mediu ponderat neprejudiciabil al produsului similar vândut de producătorii din Uniune incluși în eșantion pe piața Uniunii în cursul PAAM. Eventualele diferențe rezultate din această comparație au fost ulterior exprimate ca procentaj din valoarea CIF de import medie ponderată.

               (46)

               Pe această bază, marja de prejudiciu pentru Venus group a crescut de la 23,4 % la 65,7 %.

         D.   CONCLUZII

               (47)

               Recalcularea marjelor de dumping conform metodologiei descrise în considerentele 31-38 de mai sus a arătat că, în cazul a cinci din cele șase societăți incluse în eșantion, marja de dumping a scăzut în cursul PAAM. Prin urmare, pentru aceste societăți, noua anchetă privind absorbția măsurilor ar trebui să fie încheiată fără a modifica măsurile inițiale. În cazul Venus group, marja de dumping calculată pentru PAAM a crescut în comparație cu cea stabilită în cursul PAI, demonstrând astfel că absorbția măsurilor a avut loc. Prin urmare, măsurile antidumping instituite asupra importurilor de produs în cauză efectuate de Venus group ar trebui să fie modificate în conformitate cu articolul 12 alineatul (3) din regulamentul de bază.

               (48)

               În ceea ce privește Venus group, în conformitate cu regula taxei celei mai mici prevăzută la articolul 9 alineatul (4) din regulamentul de bază, Comisia a comparat mai întâi marja de prejudiciu și marja de dumping. Valoarea taxelor ar trebui stabilită la nivelul marjei de dumping. Întrucât ancheta antisubvenție nu este afectată de prezenta anchetă, taxa compensatorie trebuie să fie dedusă pentru a stabili noua taxă antidumping. Prin urmare, pentru Venus group, noua taxă antidumping este de 9,4 % (adică marja de dumping care se aplică în prezent de 12,4 % minus 3 % taxa compensatorie).

               (49)

               Nivelul revizuit al taxei antidumping aplicabile prețului net franco frontieră a Uniunii, înainte de vămuire, se stabilește după cum urmează:

                           Societate

                           Marja de dumping

                           Taxa compensatorie

                           Marja de prejudiciu

                           Nivelul taxei antidumping definitive

                           GARG Inox

                           11,8 %

                           3,4 %

                           22,6 %

                           8,4 %

                           KEI Industries

                           7,0 %

                           0,0 %

                           41,9 %

                           7,7 %

                           Macro Bars and Wires

                           0,0 %

                           3,4 %

                           30,3 %

                           0,0 %

                           Nevatia Steel & Alloys

                           4,1 %

                           3,4 %

                           23,8 %

                           0,7 %

                           Raajratna Metal Industries

                           16,2 %

                           3,7 %

                           17,2 %

                           12,5 %

                           Venus group

                           12,4 %

                           3,0 %

                           65,7 %

                           9,4 %

                           Viraj Profiles

                           6,8 %

                           0,0 %

                           32,1 %

                           6,8 %

                           Societăți cooperante neincluse în eșantion

                           8,4 %

                           3,4 %

                           23,7 %

                           5,0 %

                           Toate celelalte societăți

                           16,2 %

                           3,7 %

                           65,7 %

                           12,5 %

               (50)

               Toate părțile au fost informate cu privire la faptele și la considerentele esențiale pe baza cărora se intenționează să se recomande menținerea măsurilor în vigoare. De asemenea, s-a acordat părților un termen pentru a-și prezenta observațiile în urma respectivei comunicări a informațiilor. Declarațiile și observațiile au fost luate în considerare în mod corespunzător, atunci când au fost întemeiate.

               (51)

               Două părți interesate au prezentat observații care contestă concluziile Comisiei.

               (52)

               Reclamantul a reiterat afirmația pe care a făcut-o deja în plângere conform căreia scăderea prețurilor de export nu este consecința evoluției prețurilor materiilor prime. Reclamantul a ilustrat această afirmație prin furnizarea de date care arătau o creștere a prețului nichelului după instituirea măsurilor definitive.

               (53)

               Cu toate acestea, având în vedere faptul că măsurile inițiale s-au bazat pe constatările din perioada anchetei inițiale, comparația corectă care trebuie făcută este între prețurile materiilor prime în cursul perioadei anchetei inițiale și cele din cursul perioadei anchetei privind absorbția măsurilor. Concluzia unei astfel de comparații este scăderea prețurilor materiilor prime și, prin urmare, afirmația de mai sus trebuie să fie respinsă.

               (54)

               Pentru unicul producător-exportator care nu a depus o cerere pentru o nouă determinare a valorii normale, reclamantul a susținut că Comisia a făcut o eroare de calcul. Cu toate acestea, reclamantul a aplicat un curs de schimb INR/EUR de la începutul PAAM prețurilor constatate în cursul PAI și un curs de schimb INR/EUR de la sfârșitul PAAM prețurilor constatate în cursul PAAM, ceea ce invalidează raționamentul său. Prin urmare, afirmația a trebuit să fie respinsă.

               (55)

               Producătorul-exportator pentru care taxa antidumping va fi modificată a susținut că Comisia nu a efectuat evaluarea pretinsei modificări insuficiente a prețurilor într-un mod compatibil cu sensul și scopul articolului 12 din regulamentul de bază. Mai precis, în ceea ce privește comparația prețurilor, Comisia ar fi trebuit să țină seama de evoluția cursului de schimb, precum și de evoluția costurilor de producție pe care le-a aplicat altor producători-exportatori care au solicitat aplicarea articolului 12 alineatul (5), pe baza unui spirit necesar al bunei administrări.

               (56)

               În fapt, acest tip de afirmație se referă la costul de producție și nu poate fi luat în considerare decât în contextul unei reexaminări a valorii normale. Cu toate acestea, în conformitate cu articolul 12 alineatul (5) din regulamentul de bază, pretinsele modificări ale valorii normale se iau în considerare doar atunci când sunt furnizate Comisiei informații complete despre valorile normale revizuite. Acest lucru nu s-a întâmplat, iar afirmația este respinsă.

               (57)

               Același producător-exportator a făcut, de asemenea, o serie de observații și afirmații în ceea ce privește stabilirea marjei sale de dumping pe baza prețurilor de export în cursul PAAM și valorile normale stabilite în cursul PAI.

               (58)

               Acesta a solicitat Comisiei să excludă operațiunile efectuate prin intermediul importatorului său afiliat în cursul primei luni din PAAM, deoarece aceste vânzări se referă la mărfuri transportate de către producătorii-exportatori indieni aparținând Venus group înainte de PAAM pe baza prețurilor determinate, de asemenea, înainte de PAAM. Acesta a subliniat acest argument susținând că vânzările provenind din India către importatorul afiliat și ale importatorului afiliat către clienții independenți din Uniune sunt vânzări „back to back”.

               (59)

               În primul rând, ar trebui remarcat faptul că Comisia nu consideră că procesul de vânzare al producătorului-exportator către Uniune este o operațiune „back to back”. Vânzările din India în cursul PAAM către importatorul afiliat ar putea fi efectuate de către oricare dintre producătorii-exportatori indieni aparținând grupului producătorului-exportator și grupate, de asemenea, în vederea transportului, iar produsele importate corespunzătoare au fost într-un mare număr de cazuri vândute unor clienți din Uniune diferiți și au intrat parțial în stocurile importatorului afiliat. Dintr-un punct de vedere contrar, înseamnă că o vânzare către un client din Uniune neafiliat raportată de către importatorul afiliat pe durata PAAM ar putea fi parte a uneia sau mai multor livrări directe provenite din India, de la unul sau mai mulți producători-exportatori indieni aparținând grupului, o vânzare din stoc sau o combinație a celor două. Aceste circumstanțe nu duc la calificarea unor astfel de importuri ca vânzări „back to back”.

               (60)

               Cu toate acestea, fundamental este mecanismul de stabilire a prețurilor în cadrul căruia prețul de bază fixat în acordul inițial de fixare a prețurilor va fi ajustat ocazional prin aplicarea suprataxei pe aliaj în vigoare la momentul livrării. Acest fapt contrazice afirmația conform căreia prețurile sunt stabilite cu mult timp înainte de PAAM. În consecință, cererea de a elimina vânzările efectuate de importatorul afiliat în prima lună a PAAM trebuie să fie respinsă.

               (61)

               Același producător-exportator a invitat Comisia să accepte o listă modificată a vânzărilor efectuate de importatorul afiliat, corectată pentru tipurile de produse în același mod ca și corecțiile efectuate în cursul investigațiilor la fața locului în India. Acesta susține că aceasta ar fi o abordare acceptabilă, deoarece toate vânzările sunt „back to back”.

               (62)

               Comisia nu poate accepta o nouă prezentare a tranzacțiilor de vânzare în acest stadiu tardiv al procedurii, deoarece nu a fost în măsură să verifice această prezentare. În plus, după cum s-a menționat mai sus, ancheta a arătat că operațiunile de vânzare nu pot fi calificate drept vânzări „back to back”. Trebuie remarcat faptul că producătorul-exportator a avut la dispoziție suficient timp între investigațiile la fața locului în India (prima săptămână a lunii martie 2015) și investigațiile la fața locului ale importatorului german (jumătatea lunii aprilie) pentru a prezenta listele de vânzări revizuite.

               (63)

               Același producător-exportator a remarcat că, pentru un anumit tip de produs, Comisia nu a utilizat valoarea normală stabilită în ancheta inițială.

               (64)

               Comisia a confirmat această observație și revizuit marjele de dumping din ancheta privind absorbția măsurilor utilizând valorile normale, astfel cum au fost stabilite în cadrul anchetei inițiale.

               (65)

               Același producător-exportator a afirmat că costurile VAG au fost determinate în mod arbitrar la 5 % și că ar fi trebuit să fie bazate pe datele colectate în cursul anchetei la fața locului ale importatorului său afiliat și nu ar trebui să includă costurile de transport și alte reduceri, care au fost deja deduse din prețurile de revânzare la construirea prețurilor de export.

               (66)

               Această afirmație a fost considerată justificată, deoarece investigațiile la fața locului au stabilit un nivel mai redus decât 5 % al costurilor VAG utilizat pentru calculul marjei de dumping a acestui producător-exportator.

               (67)

               De asemenea, producătorul-exportator a susținut că marja de profit de 5 % luată în considerare este prea mare pentru acest tip de industrie și că Comisia, în circumstanțe similare, ar lua în considerare marje de profit de cel mult 1-2 %.

               (68)

               În absența cooperării din partea importatorilor neafiliați în ancheta privind absorbția măsurilor, Comisia a decis să se bazeze pe datele colectate în cursul anchetei inițiale, întrucât astfel de date erau considerate suficient de recente deoarece se bazau pe PAI încheiată în martie 2012. Ratele de profit prezentate de către producătorul-exportator în sprijinul cererii sale au fost ratele de venit mediu înainte de impozitare pe baza exercițiilor financiare 2011-2013, bazate în principal pe datele financiare colectate din țările din sudul Europei în circumstanțe în care contextul economic din perioada respectivă nu a fost optim. Prin urmare, Comisia a decis să utilizeze constatările anchetei inițiale, și anume o marjă de profit de 2,65 % drept marjă adecvată pentru un importator neafiliat. Acest procentaj a fost prin urmare utilizat la construirea prețurilor de export pe baza prețurilor de revânzare ale acestui importator afiliat pe piața Uniunii.

               (69)

               În cele din urmă, producătorul-exportator a susținut că Comisia a stabilit valorile CIF la nivelul importatorului afiliat în mod eronat, deoarece valorile CIF stabilite sunt mai mici decât cele declarate de importatorul afiliat autorităților vamale ale Uniunii, pe care s-a bazat impunerea taxei antidumping.

               (70)

               Comisia a stabilit valorile CIF pe baza constatărilor anchetei, deoarece valoarea declarată autorităților vamale ale Uniunii este, în orice caz, un preț de transfer în cadrul grupului. S-a constatat, în special, că nu există nicio relație sistematică între prețul de revânzare de pe piața Uniunii și prețul de transfer, în măsura în care suprataxa pe aliaj adăugată ocazional la sfârșit prețului de bază pentru revânzare nu corespunde cu suprataxa pe aliaj luată în considerare la stabilirea prețului de transfer. Prin urmare, această afirmație a fost respinsă.

               (71)

               Pentru a reduce la minimum riscul de eludare datorat diferenței mari existente în privința nivelurilor taxei, se consideră că este nevoie de măsuri speciale în acest caz pentru a asigura aplicarea adecvată a taxelor antidumping. Aceste măsuri speciale care se aplică numai societății pentru care se introduce un nivel individual al taxei, includ: prezentarea către autoritățile vamale ale statului membru a unei facturi comerciale valabile, care să fie conformă cu cerințele prevăzute în anexa la prezentul regulament. Importurile care nu sunt însoțite de o astfel de factură fac obiectul taxei antidumping reziduale care se aplică tuturor producătorilor.

               (72)

               Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază,

         ADOPTĂ PREZENTUL REGULAMENT:
   Articolul 1
   Articolul 1 din Regulamentul de punere în aplicare (UE) nr. 1106/2013 se modifică după cum urmează:

               (a)

               alineatul (2) se înlocuiește cu următorul text:
               „(2)   Se stabilește după cum urmează nivelul taxei antidumping definitive aplicabile prețului net franco frontiera Uniunii, înainte de vămuire, pentru produsele descrise la alineatul (1) și fabricate de următoarele societăți:

                           Societate

                           Taxa (%)

                           Cod adițional TARIC

                           Garg Inox, Bahadurgarh, Haryana and Pune, Maharashtra

                           8,4

                           B931

                           KEI Industries Ltd, New Delhi

                           7,7

                           B925

                           Macro Bars and Wires, Mumbai, Maharashtra

                           0,0

                           B932

                           Nevatia Steel & Alloys, Mumbai, Maharashtra

                           0,7

                           B933

                           Raajratna Metal Industries, Ahmedabad, Gujarat

                           12,5

                           B775

                           Venus Wire Industries Pvt. Ltd, Mumbai, Maharashtra

                           9,4

                           B776

                           Precision Metals, Mumbai, Maharashtra

                           9,4

                           B777

                           Hindustan Inox Ltd, Mumbai, Maharashtra

                           9,4

                           B778

                           Sieves Manufacturer India Pvt. Ltd, Mumbai, Maharashtra

                           9,4

                           B779

                           Viraj Profiles Limited, Palghar, Maharashtra and Mumbai, Maharashtra

                           6,8

                           B780

                           Societățile enumerate în anexă

                           5,0

                           A se vedea anexa

                           Toate celelalte societăți

                           12,5

                           B999”

               (b)

               se adaugă următorul alineat (4):
               „(4)   Aplicarea nivelului individual al taxei specificat pentru societățile menționate la alineatul (2) și în anexă este condiționată de prezentarea către autoritățile vamale din statul membru a unei facturi comerciale valabile, pe care trebuie sa figureze o declarație datată și semnată de un reprezentant al entității care a emis o astfel de factură, identificat prin numele și funcția sa, redactată după cum urmează: «Subsemnatul certific că (volumul) de sârmă din oțel inoxidabil vândut pentru export în Uniunea Europeană care face obiectul prezentei facturi a fost produs de (denumirea și adresa societății) (codul adițional TARIC) în India. Declar că informațiile furnizate în această factură sunt complete și corecte.» În cazul în care nu este prezentată o astfel de factură, se aplică taxa aplicabilă pentru «toate celelalte societăți».”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  Regulamentul de punere în aplicare (UE) nr. 1106/2013 al Consiliului din 5 noiembrie 2013 de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India (JO L 298, 8.11.2013, p. 1).

      (3)  Regulamentul de punere în aplicare (UE) nr. 861/2013 al Consiliului din 2 septembrie 2013 de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India (JO L 240, 7.9.2013, p. 1).

      (4)  JO C 433, 3.12.2014, p. 8.


title: Regulamentul de punere în aplicare (UE) nr. 801/2011 al Comisiei din 9 august 2011 de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară  Text cu relevanță pentru SEE

text:
               10.8.2011

               RO

               Jurnalul Oficial al Uniunii Europene

               L 205/27

         REGULAMENTUL DE PUNERE ÎN APLICARE (UE) NR. 801/2011 AL COMISIEI
   din 9 august 2011
   de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf și articolul 8 punctul 4,
   întrucât:

               (1)

               Regulamentul (UE) nr. 206/2010 al Comisiei (2) stabilește cerințele de certificare sanitar-veterinară pentru introducerea în Uniune a anumitor loturi de animale vii sau de carne proaspătă. De asemenea, regulamentul stabilește lista țărilor terțe, a teritoriilor sau a părților acestora din care pot fi introduse în Uniune loturile respective.

               (2)

               Regulamentul (UE) nr. 206/2010 prevede că loturile de carne proaspătă destinată consumului uman pot fi importate în Uniune numai dacă provin din țări terțe, teritorii sau părți ale acestora incluse în partea 1 a anexei II la regulamentul menționat anterior pentru care există un model de certificat sanitar-veterinar corespunzând lotului în cauză, în partea respectivă.

               (3)

               Patru părți ale teritoriului republicii Botswana sunt incluse în partea 1 din anexa II la Regulamentul (UE) nr. 206/2010 ca regiuni din care sunt autorizate importurile în Uniune de carne proaspătă dezosată și maturată, provenind de la ungulate. Regiunile respective cuprind mai multe zone sanitar-veterinare de combatere a bolilor.

               (4)

               La 5 mai 2011, Botswana a informat Comisia cu privire la o suspiciune de febră aftoasă bazată pe semne clinice detectate la opt animale dintr-o fermă. Focarele au fost confirmate și notificate Comisiei la 11 mai 2011, pe baza izolării virusului febrei aftoase de tip SAT2.

               (5)

               Focarele au apărut în zona sanitar-veterinară de combatere a bolilor numărul 6, care face parte din una dintre cele patru părți ale teritoriului Republicii Botswana din care sunt autorizate importurile în Uniune de carne proaspătă dezosată și maturată, provenind de la ungulate.

               (6)

               Având în vedere riscul introducerii febrei aftoase prin importurile în Uniune de carne proaspătă provenind de la specii susceptibile la această boală și ținând cont de garanțiile oferite de Botswana permițând regionalizarea țării, autorizarea acordată republicii Botswana de a exporta către Uniune carne proaspătă dezosată și maturată provenind de la ungulate din partea afectată a teritoriului său ar trebui să fie suspendată începând cu 11 mai 2011, data confirmării focarelor de febră aftoasă.

               (7)

               Prin urmare, anexa II la Regulamentul (UE) nr. 206/2010 ar trebui modificată în consecință.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   În partea 1 din anexa II la Regulamentul (UE) nr. 206/2010, rubrica referitoare la Botswana se înlocuiește cu următorul text:

                  „BW – Botswana

                  BW-0

                  Întreaga țară

                  EQU, EQW

                  BW-1

                  Zonele sanitar-veterinare de combatere a bolilor 3c, 4b, 5, 6, 8, 9 și 18

                  BOV, OVI, RUF, RUW

                  F

                  1

                  11 mai 2011

                  1 decembrie 2007

                  BW-2

                  Zonele sanitar-veterinare de combatere a bolilor 10, 11, 13 și 14

                  BOV, OVI, RUF, RUW

                  F

                  1

                  7 martie 2002

                  BW-3

                  Zona sanitar-veterinară de combatere a bolilor 12

                  BOV, OVI, RUF, RUW

                  F

                  1

                  20 octombrie 2008

                  20 ianuarie 2009

                  BW-4

                  Zona sanitar-veterinară de combatere a bolilor 4a, cu excepția zonei tampon de strictă supraveghere de 10 km de-a lungul frontierei cu zona de vaccinare împotriva febrei aftoase și cu regiunile de gestionare a faunei sălbatice

                  BOV

                  F

                  1

                  18 februarie 2011”

   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 august 2011.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 73, 20.3.2010, p. 1.


title: Regulamentul de punere în aplicare (UE) 2015/1418 al Comisiei din 20 august 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.8.2015

               RO

               Jurnalul Oficial al Uniunii Europene

               L 220/18

         REGULAMENTUL DE PUNERE ÎN APLICARE (UE) 2015/1418 AL COMISIEI
   din 20 august 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  156,5

                  ZZ

                  156,5

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  126,2

                  BO

                  154,5

                  CL

                  153,9

                  UY

                  144,0

                  ZA

                  149,9

                  ZZ

                  145,7

                  0806 10 10

                  EG

                  238,9

                  TR

                  167,5

                  US

                  339,9

                  ZZ

                  248,8

                  0808 10 80

                  AR

                  234,3

                  BR

                  97,6

                  CL

                  147,4

                  NZ

                  152,0

                  US

                  110,0

                  UY

                  141,9

                  ZA

                  122,1

                  ZZ

                  143,6

                  0808 30 90

                  AR

                  155,3

                  CL

                  135,1

                  CN

                  85,3

                  NZ

                  109,3

                  TR

                  132,9

                  ZA

                  119,6

                  ZZ

                  122,9

                  0809 30 10, 0809 30 90

                  MK

                  79,3

                  TR

                  126,3

                  ZZ

                  102,8

                  0809 40 05

                  BA

                  42,6

                  IL

                  99,6

                  MK

                  36,8

                  XS

                  57,7

                  ZZ

                  59,2

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 753/2013 al Comisiei din 2 august 2013 de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole

text:
               6.8.2013

               RO

               Jurnalul Oficial al Uniunii Europene

               L 210/21

         REGULAMENTUL DE PUNERE ÎN APLICARE (UE) NR. 753/2013 AL COMISIEI
   din 2 august 2013
   de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 primul paragraf literele (k) și (m) coroborate cu articolul 4,
   întrucât:

               (1)

               Croația a aderat la Uniunea Europeană la 1 iulie 2013.

               (2)

               Legislația vitivinicolă aplicabilă în Croația înainte de aderarea sa la UE nu cuprinde dispoziții referitoare la denumirile de origine protejate și indicațiile geografice protejate și nici la etichetarea produselor vitivinicole care să corespundă dispozițiilor din dreptul Uniunii, în special celor prevăzute de Regulamentul (CE) nr. 607/2009 al Comisiei (2). Pentru a permite operatorilor economici stabiliți în Croația să continue comercializarea produselor obținute în conformitate cu dispozițiile aplicabile în Croația înainte de aderarea sa la Uniune, este necesar să li se acorde operatorilor respectivi posibilitatea de a epuiza stocurile de produse vitivinicole obținute în conformitate cu normele aplicabile înainte de aderare.

               (3)

               În perspectiva aderării sale la Uniunea Europeană la 1 iulie 2013, Croația a solicitat, în conformitate cu articolul 62 alineatul (3) din Regulamentul (CE) nr. 607/2009, ca denumirile soiurilor de struguri de vinificație „Alicante Bouschet”, „Burgundac crni”, „Burgundac sivi”, „Burgundac bijeli”, „Borgonja istarska” și „Frankovka” utilizate în mod tradițional pentru comercializarea vinurilor produse pe teritoriul său, care conțin sau constituie o denumire de origine protejată sau o indicație geografică protejată în Uniune, să poată apărea în continuare pe eticheta vinurilor croate ce beneficiază de o denumire de origine protejată sau de o indicație geografică protejată. După verificare, s-a concluzionat că este oportun ca numele Croația să fie inclus, cu efect de la data aderării, în partea A din anexa XV la regulamentul menționat în ceea ce privește denumirile soiurilor de struguri de vinificație care fac obiectul acestei solicitări.

               (4)

               Croația a solicitat, de asemenea, ca denumirile soiurilor de struguri de vinificație și sinonimele acestora „Aglianico crni”, „Nebbiolo”, „Primitivo”, „Rajnski rizling”, „Radgonska ranina”, „Sangiovese”„Stajerska belina”, „Stajerka” și „Vermentino”, care conțin parțial o denumire de origine protejată sau o indicație geografică protejată și se referă direct la elementul geografic al denumirii de origine protejate sau al indicației geografice protejate în cauză, să poată apărea pe eticheta unui produs croat ce beneficiază de o denumire de origine protejată sau de o indicație geografică protejată. După verificare, s-a concluzionat că este oportun ca numele Croația să fie inclus, cu efect de la data aderării, în partea B din anexa XV la Regulamentul (CE) nr. 607/2009 în ceea ce privește denumirile soiurilor de struguri de vinificație care fac obiectul acestei solicitări.

               (5)

               Prin urmare, Regulamentul (CE) nr. 607/2009 ar trebui modificat în consecință.

               (6)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 607/2009 se modifică după cum urmează:

               1.

               La articolul 73 se adaugă următorul alineat (4):
               „(4)   Vinurile produse în Croația până la 30 iunie 2013 inclusiv, care sunt conforme cu dispozițiile aplicabile la acea dată în Croația, pot fi comercializate în continuare până la epuizarea stocurilor. Aceste produse pot fi etichetate în conformitate cu dispozițiile aplicabile în Croația la 30 iunie 2013.”

               2.

               Anexa XV se modifică în conformitate cu anexa la prezentul regulament.

         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 iulie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 193, 24.7.2009, p. 60.

      ANEXĂ
      Anexa XV la Regulamentul (CE) nr. 607/2009 se modifică după cum urmează:

                  1.

                  Partea A se modifică după cum urmează:

                              (a)

                              la rândul 2, se adaugă numele „Croația” în coloana a patra;

                              (b)

                              după rândul 14 se inserează următorul rând 14 bis:

                                          „14 bis

                                          Bourgogne (FR)

                                          Borgonja istarska

                                          Croația”

                              (c)

                              după rândul 15 se inserează următorul rând 15 bis:

                                          „15 bis

                                          Bourgogne (FR)

                                          Burgundac bijeli

                                          Croația”

                              (d)

                              rândul 16 se elimină;

                              (e)

                              la rândul 17, se adaugă numele „Croația” în coloana a patra;

                              (f)

                              la rândul 39, se adaugă numele „Croația” în coloana a patra.

                  2.

                  Partea B se modifică după cum urmează:

                              (a)

                              după rândul 2 se inserează următorul rând 2 bis:

                                          „2 bis

                                          Aglianico del Taburno (IT)

                                          Aglianico crni

                                          Croația”

                              (b)

                              la rândul 33, se adaugă numele „Croația” în coloana a patra;

                              (c)

                              la rândul 37, se adaugă numele „Croația” în coloana a patra;

                              (d)

                              la rândul 39, se adaugă numele „Croația” în coloana a patra;

                              (e)

                              la rândul 45, se adaugă numele „Croația” în coloana a patra;

                              (f)

                              la rândul 51, se adaugă numele „Croația” în coloana a patra;

                              (g)

                              la rândul 52, se adaugă numele „Croația” în coloana a patra;

                              (h)

                              după rândul 52 se inserează următorul rând 52 bis:

                                          „52 bis

                                          Štajerska Slovenija (SV)

                                          Štajerka

                                          Croația”

                              (i)

                              la rândul 58, se adaugă numele „Croația” în coloana a patra.